2.3 การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์หรือบริการ

จำแนกตามกลุ่มธุรกิจหลัก 4 กลุ่ม ดังนี้

บรรจุภัณฑ์

1. บริษัท อุตสาหกรรมทำเครื่องแก้วไทย จำกัด (มหาชน)

(1) ลักษณะผลิตภัณฑ์หรือบริการ

เป็นผู้ผลิตและจำหน่ายขวดแก้วและแก้วน้ำ รายได้หลักของบริษัทประมาณร้อยละ 95
ได้จากการจำหน่ายขวดแก้วให้แก่อุตสาหกรรมขนาดใหญ่ภายในประเทศ เช่น เบียร์ สุรา น้ำอัดลม
เครื่องดื่มเพื่อสุขภาพ อาหาร และยา เป็นต้น
โดยจำหน่ายผ่านทางฝ่ายผลิตภัณฑ์เครื่องแก้วของเบอร์ลี่ ยุคเกอร์

(2) การตลาดและภาวะการแข่งขัน

(ก) เพื่อก้าวตามให้ทันความต้องการของลูกค้า บริษัทได้ผลิตผลิตภัณฑ์ใหม่ออก
สู่ตลาด สร้างความหลากหลายและคุณสมบัติของผลิตภัณฑ์ ขยายคุณภาพทางด้านบริการ
ริเริ่มเทคโนโลยีใหม่ ๆ และพัฒนาระบบมาตรฐานการดำเนินงานตลอดเวลา
ในการเพิ่มความพึงพอใจของลูกค้า
และการยกระดับคุณภาพผลิตภัณฑ์ของบริษัทให้สูงขึ้นตามมาตรฐานคุณภาพระดับโลก เช่น Best
Practice Program จาก ACI ประเทศออสเตรเลีย ระบบ 5 ส และระบบคุณภาพ ISO 9001
เป็นต้น ลูกค้ารายใหญ่ของบริษัทได้แก่ บริษัท เบอร์ลี่ ยุคเกอร์ จำกัด (มหาชน)
บริษัทเน้นการวิจัยตลาดโดยสำรวจสถานการณ์
การตลาดและความต้องการของผู้บริโภคเพื่อใช้เป็นข้อมูลในการพัฒนาคุณภาพ
และรูปแบบของผลิตภัณฑ์ให้สามารถตอบสนองต่อความต้องการของผู้บริโภคได้สูงสุด

(ข) สภาพการแข่งขันภายในอุตสาหกรรม

ในประเทศไทยมีผู้ผลิตรายใหญ่ในอุตสาหกรรมผลิตบรรจุภัณฑ์แก้วจำนวน
4 ราย บริษัทมีส่วนแบ่งการตลาดอยู่ที่ประมาณร้อยละ 45
ผู้ผลิตแต่ละรายต่างก็มีลูกค้าของตนเองเป็นหลัก
อุตสาหกรรมผลิตขวดแก้วใช้เงินลงทุนและเทคโนโลยีสูงมาก
และที่สำคัญคือต้องมีคำสั่งซื้อจากลูกค้าอย่างต่อเนื่องและมากเพียงพอกับการผลิตตลอด 24
ชั่วโมงตลอดทั้งปี ทำให้ผู้ผลิตรายใหม่ที่จะเข้ามาใน
อุตสาหกรรมนี้ได้ยาก
ส่วนขวดแก้วที่จะนำเข้าจากต่างประเทศมีต้นทุนค่าขนส่งสูงและอัตราภาษีนำเข้าร้อยละ 5
ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์อื่น เช่น กระป๋อง
ขวดพลาสติกและกล่องกระดาษนั้น ขวดแก้วจะได้เปรียบบรรจุภัณฑ์อื่น ๆ
ที่สำคัญคือช่วยให้ภาพพจน์ของผลิตภัณฑ์บรรจุดูดีขึ้น
ไม่ทำปฏิกิริยากับผลิตภัณฑ์ที่บรรจุอยู่และช่วยลดต้นทุนของสินค้าสำเร็จรูปได้จากการนำขวดแก้วกลับมาใช้บรรจุใหม่ได้หลายรอบ
บริษัทไม่ได้จัดตั้งฝ่ายวิจัยและพัฒนา เนื่องจากได้รับความช่วยเหลือและถ่ายทอดเทคโนโลยีต่าง ๆ
ตามสัญญาที่ได้ทำไว้กับบริษัท ACI Operations PTY Limited ประเทศออสเตรเลีย และบริษัท
Owens-Illinois ประเทศสหรัฐอเมริกา ซึ่งมีเทคโนโลยีเกี่ยวกับเครื่องจักรและอัปกรณ์อันทันสมัย

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 โรง แต่ละโรงประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ โรงงานที่ 1 หรือโรงงานราษฎร์บูรณะ ตั้งอยู่เลขที่ 15
หมู่ 1 ถนนราษฎร์บูรณะ แขวงราษฎร์บูรณะ กรุงเทพฯ มีกำลังการผลิต 725 ตันหลอม ต่อวัน
โรงงาน
ที่ 2 หรือโรงงานบางพลี ตั้งอยู่เลขที่ 78 หมู่ 9 ซอยวัดศรีวารีน้อย ถนนบางนา-ตราด กม. 18
ตำบล
หนองปรือ อำเภอบางพลี จังหวัดสมุทรปราการ มีกำลังการผลิต 975 ตันหลอม ต่อวัน
แต่ละโรงงานได้
ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่ เครื่องผสมวัตถุดิบ เตาหลอมแก้ว
เครื่อง
ขึ้นรูปแก้ว รางอบแก้ว เครื่องตรวจสอบคุณภาพและบรรจุหีบห่อ
ซึ่งเป็นทรัพย์สินที่มีอายุใช้งานยาวนาน

กำลังการผลิตและปริมาณการผลิต

บริษัทได้ทำการผลิตตลอด 24 ชั่วโมง โดยแบ่งออกเป็น 3 กะ ๆ ละ 8 ชั่วโมง สำหรับในปี 2545
บริษัทมีกำลังการผลิตเต็มที่ 620,500 ตัน ปริมาณการผลิตจริง 478,642 ตัน
การใช้กำลังการผลิตร้อยละ 77.1 อัตราเพิ่มของปริมาณการผลิตร้อยละ 10.7

วัตถุดิบที่ใช้ในการผลิต

ใช้จากแหล่งกำเนิดภายในประเทศร้อยละ 90 โดยปริมาณ และร้อยละ 61 โดย
มูลค่า บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
อย่างไรก็ตามวัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มีในประเทศหรือมีปริมาณไม่เพียงพอและบางชนิดคุณภาพยังไม่ได้มาตรฐาน
วัตถุดิบภายในประเทศ ได้แก่ ทรายแก้ว หินปูน เฟลด์สปาร์ โดโลไมท์ เศษแก้ว
วัตถุดิบจากต่างประเทศ ได้แก่ โซดาแอช ซอลท์เคค แคลไซด์อลูมีน่า
โค๊คดัสท์ ซิลิเนียม โคลอลท์ ไออ้อน โครไมท์ ไออ้อนออกไซด์ มีมูลค่านำเข้ารวม 260 ล้านบาท
วัตถุดิบ
นำเข้าที่มีมูลค่าสูง ได้แก่ โซดาแอช มีมูลค่านำเข้า 248 ล้านบาท
สภาวะราคาวัตถุดิบค่อนข้างคงที่เนื่องจากการลดลงของอุปสงค์
จึงไม่มีความผันผวนในด้านราคาและปัญหาความขาดแคลนวัตถุดิบ วัตถุดิบใน
การผลิตแบ่งออกเป็นวัตถุดิบหลักในการผลิตแก้ว วัตถุดิบเสริมในการผลิตแก้วและสีพิมพ์ขวดหรือสลาก
ติดขวด วัตถุดิบหลักได้แก่ ทรายแก้ว หินปูน โซดาแอช เฟลด์สปาร์ วัตถุดิบเสริม
ซึ่งเป็นวัตถุดิบที่ช่วยเร่งปฏิกิริยาทางเคมีและทำให้แก้วเป็นสีต่าง ๆ ตามความต้องการ ได้แก่
โซเดี่ยมซัลเฟต (ซอลท์เคค) ถ่าน (โค๊คดัสท์) สนิมเหล็ก (ไออ้อนอ็อกไซด์) ไออ้อนโครไมท์
ซิลิเนี่ยม โคบอลท์ โซเดี่ยมไนเตรด แอนติโมนี ไตรอ็อกไซด์ วัตถุดิบทดแทน
ปัจจุบันบริษัทใช้หินโดโลไมท์ทดแทนหินปูนบางส่วน ใช้แคลไซด์อลูมีน่า ทดแทนเฟลด์สปาร์บางส่วน
นอกจากนี้บริษัทได้ใช้เศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
ปัจจุบันไม่มีวัตถุดิบชนิดใดมีมูลค่าต้นทุนมากกว่าร้อยละ 50 ของต้นทุนวัตถุดิบทั้งหมด
ปัจจุบันบริษัทมีผู้จำหน่ายวัตถุดิบต่าง ๆ ให้แก่บริษัทมากราย
บริษัทสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัท
ผู้จำหน่ายที่จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 30
ของต้นทุนวัตถุดิบทั้งหมด ได้แก่บริษัท เบอร์ลี่ เอเชียติ๊ก โซดา จำกัด
ผลกระทบหากสูญเสียผู้จำหน่ายรายนี้ บริษัทยังคงมีแหล่งจำหน่ายรายอื่นในตลาดอยู่อีก
สามารถหามาทดแทนได้ ดังนั้น จึงไม่กระทบทางด้านการผลิต

การใช้เทคโนโลยีในการผลิต

กระบวนการผลิตทั้งหมดถูกควบคุมโดยคอมพิวเตอร์ สองพันธมิตรได้แก่ บริษัท Australian
Consolidated Industries และบริษัท Owens-Illinois
เป็นผู้ให้การสนับสนุนเทคโนโลยีทางการผลิตที่ก้าวหน้าและเครื่องจักรที่ทันสมัย
การใช้เทคโนโลยีในการผลิตขวดให้มีน้ำหนักเบา (Light Weight Technology)
ทำให้ปริมาณการใช้วัตถุดิบต่อขวดลดลงโดยยังคงคุณสมบัติในการบรรจุได้
เหมือนเดิมและความแข็งแรงของขวดได้ตามเกณฑ์มาตรฐาน เมื่อปี 2543 และปี 2544
โรงงานบางพลีและโรงงานราษฎร์บูรณะ ตามลำดับ ได้รับใบรับรองระบบคุณภาพมาตรฐาน ISO
9002 จากสถาบัน Bureau Veritas Quality International (BVQI)
ในส่วนของการผลิตบรรจุภัณฑ์แก้วสำหรับเบียร์ เครื่องดื่มเพื่อ
สุขภาพ น้ำเกลือแร่ อาหาร วิสกี้ น้ำอัดลม น้ำดื่ม โซดา ไวน์ ขวดยาและภาชนะแก้ว
บริษัทเป็นผู้ผลิต
บรรจุภัณฑ์แก้วรายแรกของประเทศที่ได้รับใบรับรองระบบคุณภาพมาตรฐาน ISO 9002
บริษัทได้ทำการปรับเปลี่ยนมาตรฐานระบบบริหารคุณภาพจากมาตรฐาน ISO 9002 ฉบับปี 1994
เป็น ISO 9001 ฉบับปี 2000
โดยเริ่มประยุกต์ใช้มาตรฐานใหม่นี้ทั่วทั้งองค์กรตั้งแต่เดือนพฤศจิกายน 2544 เป็นต้นมา
และได้รับการรับรองระบบบริหารคุณภาพ ISO 9001 ฉบับปี 2000 เมื่อปี 2545

(ข) ผลกระทบต่อสิ่งแวดล้อม

บริษัทควบคุมและตรวจสอบกรรมวิธีการบำบัดน้ำเสีย
อากาศเสียและขยะจากโรงงานอุตสาหกรรมตามมาตรฐานที่กฎหมายกำหนด
การผลิตบรรจุภัณฑ์แก้วจำเป็นต้องใช้ทรัพยากรธรรมชาติจำนวนมาก
แต่สามารถนำภาชนะแก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภค
โดยที่คุณสมบัติและคุณภาพไม่เปลี่ยนแปลงไปจากเดิม บริษัทเป็นผู้นำ
ในการหมุนเวียนนำเศษแก้วกลับมาแปรรูปเป็นบรรจุภัณฑ์แก้วได้ปีละกว่า 180,000 ตัน ต่อปี การ
หมุนเวียนแก้วกลับมาใช้ช่วยลดปริมาณขยะและรักษาทรัพยากรธรรมชาติ การหมุนเวียนนำเศษแก้ว
กลับมาใช้มีผลต่อการประหยัดพลังงาน
บริษัทเชื่อมั่นว่ามาตรการการจัดการด้านสิ่งแวดล้อมที่ดำเนินการอยู่จะส่งผลดีต่อคุณภาพชีวิต
สุขภาพและความปลอดภัยของพนักงานและชุมชนบริเวณใกล้เคียง

(4) งานที่ยังไม่ได้ส่งมอบ (ไม่มี)

สินค้าอุปโภคบริโภค

1. บริษัท เบอร์ลี่ ยุคเกอร์ เซลล็อกซ์ จำกัด

(1) ลักษณะผลิตภัณฑ์หรือบริการ

ผลิต การตลาดและจัดจำหน่ายผลิตภัณฑ์กระดาษอนามัย เช่น กระดาษชำระ
กระดาษเช็ดหน้าและกระดาษเช็ดมือ ซึ่งใช้ในครัวเรือนหรือสถานที่ต่าง ๆ เช่น โรงพยาบาล
โรงงาน สถานที่ทำงาน เป็นต้น ทั้งในประเทศและต่างประเทศ จัดจำหน่ายผลิตภัณฑ์ต่าง ๆ
ของบริษัท รูเบียอุตสาหกรรม จำกัด เช่น สบู่ แชมพู ฯลฯ ภายใต้ตรานกแก้ว แพรอทและเลอเวีย
โดยผ่านช่องทางการจัดจำหน่ายทั้งค้าส่งและ
ค้าปลีก สำนักงานตั้งอยู่ที่อาคารเบอร์ลี่ ยุคเกอร์ ชั้น 11 เลขที่ 99 ซอยรูเบีย ถนนสุขุมวิท 42
แขวงพระโขนง เขตคลองเตย กรุงเทพฯ 10110 โรงงานตั้งอยู่เลขที่ 330 หมู่ 9 ซอยร่วมใจ
ถนนบางนา-ตราด กม. 19 ตำบลบางโฉลง อำเภอบางพลี จังหวัดสมุทรปราการ
มีความสามารถในการผลิต 26,400 ตัน ต่อปี หรือคิดเป็นร้อยละ 40
ของการผลิตกระดาษอนามัยในประเทศ

(2) การตลาดและภาวะการแข่งขัน

(ก) บริษัททำธุรกิจกระดาษอนามัย 3 ตราสินค้า คือ เซลล็อกซ์ มุ่งเน้นต่อกลุ่ม
เป้าหมายในระดับสูง ซิลค์
เป็นสินค้าที่มีกลุ่มเป้าหมายระดับกลางซึ่งถือเป็นกลุ่มเป้าหมายหลักในตลาด
สินค้า และ เบลล์ เจาะกลุ่มเป้าหมายในกลุ่มประหยัด ปัจจุบัน เซลล็อกซ์
เป็นผู้นำทางการตลาดในกลุ่ม
สินค้าประเภทกระดาษชำระในห้องน้ำ ซึ่งคิดเป็นร้อยละ 70 ของธุรกิจผลิตกระดาษ มีส่วนแบ่งทาง
การตลาดร้อยละ 37 และมีตำแหน่งทางการตลาดเป็นอันดับ 2 ในสินค้าประเภทกระดาษเช็ดหน้า
โดยมีส่วนแบ่งทางการตลาดร้อยละ 29 อีกทั้งยังเป็นผู้นำทางการตลาดในกลุ่มลูกค้าสถาบัน
โดยมีส่วนแบ่ง
ทางการตลาดถึงร้อยละ 35
ขณะเดียวกันบริษัทได้มีการจำหน่ายสินค้าไปยังกลุ่มตลาดในแถบเอเชียได้แก่ ฮ่องกง กัมพูชา
เวียดนาม ลาวและเมียนมาร์ บริษัทมีการพัฒนาสินค้าใหม่อย่างต่อเนื่อง
เน้นกิจกรรมส่งเสริมการขาย
ดำเนินการจัดจำหน่ายสินค้าแก่ผู้บริโภคภายในประเทศโดยผ่านช่องทางค้าปลีก เช่น
ซุปเปอร์มาร์เก็ต มินิมาร์ท ร้านขายของชำ หรือผ่านผู้ค้าส่ง รวมทั้งผ่านช่องทางธุรกิจอื่น ๆ เช่น
โรงแรม ร้านอาหาร เพื่อเป็นตัวแทนจำหน่ายทั่วประเทศ
ตลอดจนส่งออกสินค้าจำหน่ายยังต่างประเทศในแถบ
เอเชียอาคเนย์ สินค้าในกลุ่มสุขภัณฑ์คือสบู่และครีมอาบน้ำตรานกแก้ว
มีส่วนแบ่งทางการตลาดในประเทศประมาณร้อยละ 18 ถือเป็นอันดับ 2 ในสินค้าประเภทสบู่
นโยบายการตั้งราคาของบริษัทจะพิจารณาให้เหมาะสมกับคุณภาพของสินค้า
ซึ่งมีทั้งระดับบนและระดับล่าง และสามารถแข่งขันในตลาดได้
โครงสร้างรายได้ของบริษัทจำแนกตามกลุ่มธุรกิจคือ ร้อยละ 79 เป็นรายได้จากกลุ่มกระดาษอนามัย
และร้อยละ 21 เป็นกลุ่มสินค้าสบู่ ในด้านการวิจัยและพัฒนา
บริษัทเน้นการวิจัยตลาดโดยสำรวจสถานการณ์ตลาดและความต้องการของผู้บริโภค
เพื่อใช้เป็นข้อมูลในการพัฒนาคุณภาพและรูปแบบของผลิตภัณฑ์ให้สามารถสนองต่อความต้องการของผู้บริโภคได้สูงสุด

(2) สภาพการแข่งขันภายในอุตสาหกรรม

ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

กลุ่มคุณภาพสินค้า บริษัทคู่แข่งขัน ภาวะการแข่งขัน

ดีเยี่ยม บริษัท คิมเบอร์ลี่ คล๊าก ปานกลาง

ดี บริษัท คิมเบอร์ลี่ คล๊าก บริษัท ธนธาร รุนแรง

ประหยัด บริษัท คิมเบอร์ลี่ คล๊าก บริษัท วังขนาย บริษัท ธนธาร รุนแรง

สุดประหยัด บริษัท คิมเบอร์ลี่ คล๊าก บริษัท ธนธาร ปานกลาง

สำหรับปัจจัยที่มีผลกระทบต่อโอกาสหรือข้อจำกัดในการประกอบธุรกิจนั้น
เนื่องจากธุรกิจกระดาษอนามัยเป็นธุรกิจที่มีการแข่งขันสูงมาก
การให้การส่งเสริมการลงทุนแก่บริษัทใดบริษัทหนึ่งจะทำให้คู่แข่งขันไม่สามารถประกอบธุรกิจต่อไปได้

(3) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ เซลล็อกซ์ จำกัด มีโรงงาน 1 โรง ตั้งอยู่ที่จังหวัดสมุทรปราการ
และมีบริษัท รูเบียอุตสาหกรรม จำกัด เป็นผู้ผลิตสินค้าตรานกแก้ว เลอเวียและแพรอท
เมื่อทำการผลิตแล้วจะส่งมายังคลังสินค้าของบริษัทเพื่อจัดจำหน่ายสำหรับตลาดภายในประเทศต่อไป

กำลังการผลิตและปริมาณการผลิต

สำหรับปี 2545 บริษัทมี กำลังการผลิต 25,600 ตัน ปริมาณการผลิตจริง 23,500 ตัน
อัตราเพิ่มร้อยละ 6.81 จำนวนกะที่ผลิตได้ 3 จำนวนกะที่ผลิตจริง 3 การซื้อเครื่องจักรกระทำ
ในรูป turn key ซึ่งรวมถึงบริการด้านเดินเครื่อง การฝึกอบรมพนักงาน
โดยเครื่องจักรเหล่านี้มีความ
ทันสมัยและมีกำลังเพียงพอกับความต้องการของตลาด
สามารถผลิตสินค้าคุณภาพระดับสากลทัดเทียมกับ
ผู้ผลิตจากประเทศในทวีปยุโรปและอเมริกา นอกจากนี้
บริษัทยังมีบุคลากรที่มีประสบการณ์ความรู้ในงานเกี่ยวกับกระดาษอนามัยเป็นระยะเวลานานนับสิบปี
โดยส่วนใหญ่เคยทำงานกับบริษัทกระดาษอนามัย
ชั้นนำของประเทศอุตสาหกรรมมาแล้วทั้งสิ้น

วัตถุดิบที่ใช้ในการผลิต

เยื่อกระดาษเป็นวัตถุดิบที่สำคัญโดยภายในประเทศใช้เยื่อใยสั้นร้อยละ
70-75 ต่างประเทศใช้เยื่อใยยาวร้อยละ 25-30 ผู้จำหน่ายเยื่อใยสั้นได้แก่ บริษัท แอ๊ดวานซ์
อะโกร จำกัด และบริษัท ฟีนิกซ์ พัลพ์ แอนด์ เปเปอร์ จำกัด
สำหรับเยื่อใยยาวซื้อจากผู้ผลิตในประเทศแคนาดาและ
นิวซีแลนด์เป็นส่วนใหญ่ สัดส่วนการซื้อวัตถุดิบในประเทศและต่างประเทศเป็น 2:1 สินค้าที่จำหน่าย
ทั้งหมดใช้วัตถุดิบร้อยละ 60 เพื่อการผลิตกระดาษและอีกร้อยละ 40 เป็นสินค้าสำเร็จรูป (สบู่)

การใช้เทคโนโลยีในการผลิต เครื่องจักรสำคัญ ๆ ที่ใช้ในการผลิตและแปรรูปการผลิตนำเข้าจาก
ต่างประเทศ เช่น ประเทศอิตาลีและญี่ปุ่น การเปลี่ยนแปลงทางเทคโนโลยี เช่น
การใช้เครื่องมือควบคุม
การผลิตระบบคอมพิวเตอร์หรือการอบแห้งด้วยความร้อนจากก๊าซธรรมชาติมีผลต่อการใช้วัตถุดิบน้อยมาก

(ข) ผลกระทบต่อสิ่งแวดล้อม

บริษัทได้มีการติดตั้งเครื่องจักรขจัดน้ำเสียที่ทันสมัยออกแบบโดยบริษัทจากประเทศญี่ปุ่น
ซึ่งสามารถทำความสะอาดน้ำทิ้งให้สามารถนำกลับไปใช้ในกระบวนการผลิตทั้งหมด
โดยไม่มีการระบายน้ำเสียออกสู่ภายนอกโรงงานเลย (Zero discharge)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ ฟู้ดส์ จำกัด

ลักษณะผลิตภัณฑ์หรือบริการ

 ผลิต การตลาดและจัดจำหน่าย สินค้าประเภทขนมขบเคี้ยว มันผสมทอดกรอบเคลือบเนยคาราเมล และข้าวโพดเคลือบเนยคาราเมล ภายใต้ชื่อ “ปาร์ตี้” มันฝรั่งทอดกรอบ “เทสโต” ขนมกรอบเคลือบรสช็อคโกแลต “แคมปัส” แป้งมันฝรั่งทอดกรอบ “แดนดี้” และ ข้าวอบกรอบปรุงรส “โดโซะ”

(2) การตลาดและภาวะการแข่งขัน

(ก) บริษัทเน้นในคุณภาพของผลิตภัณฑ์ ต้องได้คุณภาพตามมาตรฐานที่สม่ำเสมอ
มีความสดใหม่ของสินค้าในตลาดโดยการใช้เทคโนโลยีที่ทันสมัย บรรจุภัณฑ์ที่ดี และมีการ
ฝึกอบรมพนักงานอยู่ตลอดเวลา การพัฒนาผลิตภัณฑ์ใหม่อย่างต่อเนื่อง ในปี 2545 บริษัทได้วางตลาด
สินค้าใหม่คือ มันฝรั่ง “เทสโต” รสวาซาบิ และข้าวอบกรอบปรุงรส “โดโซะ” นอกจากนี้ได้เน้นทำ
กิจกรรมส่งเสริมการขายให้กับผู้บริโภค เช่น แจกของแถมและลดราคา เป็นต้น
บริษัทดำเนินกิจกรรมด้านการตลาดและจัดจำหน่ายให้แก่ห้างสรรพสินค้า และซูเปอร์มาร์เก็ต บริษัท
เบอร์ลี่ ยุคเกอร์ จำกัด (มหาชน) เป็นผู้จัดจำหน่ายให้แก่ร้านค้าย่อยต่าง ๆ
ข้อจำกัดในการประกอบธุรกิจคือการนำเข้าหัวพันธุ์มันฝรั่งเพื่อใช้ในการปลูก
ต้องอยู่ภายใต้การจัดสรรโควต้าของกระทรวงพาณิชย์
รวมทั้งต้องอยู่ภายใต้ข้อตกลงทางการค้าขององค์การค้าโลก (WTO/World Trade
Organization)

(2) สภาพการแข่งขันภายในอุตสาหกรรม

ปัจจุบันมีผู้ประกอบการแข่งขันในตลาดขนมขบเคี้ยวเป็นจำนวนมาก และมีตราสินค้าในตลาดมาก
ทำให้ตลาดเปราะบางและขาดความจงรักภักดีในตราสินค้า เป็นเหตุให้ผู้ผลิต
ส่วนใหญ่ต้องใช้วิธีการโฆษณาและส่งเสริมการขายอย่างเต็มที่ในปี 2545 ที่สำคัญมากได้แก่
การลดราคา การแจกของพรีเมี่ยมในซอง และการออกผลิตภัณฑ์รสชาติใหม่ ๆ
คาดว่ากิจกรรมเหล่านี้จะยังคงเป็น
กิจกรรมทางการตลาดที่จะนำมาปฏิบัติมากขึ้นในปี 2546
ซึ่งคาดว่าจะมีอัตราการเติบโตสูงประมาณร้อยละ 10-15
บริษัทได้ตั้งเป้าหมายการเติบโตของสินค้ามันฝรั่งทอดกรอบของบริษัทไว้ที่ร้อยละ 20
เพื่อรองรับการเติบโตดังกล่าว
บริษัทกำลังดำเนินการขยายพื้นที่การปลูกมันฝรั่งรวมถึงสถานที่ในการจัดเก็บมันฝรั่งสด
เพื่อให้มีวัตถุดิบเพียงพอในการผลิตได้ตลอดทั้งปี การวางตลาดรสชาติใหม่และการโฆษณาและ
ส่งเสริมการขายจะยังคงทำอย่างต่อเนื่องในปี 2546
ถึงแม้การแข่งขันในตลาดจะยังคงทวีความรุนแรง
รวมถึงผู้ผลิตและผลิตภัณฑ์ใหม่ ๆ ที่เพิ่มขึ้น
บริษัทเชื่อมั่นว่าจะเติบโตต่อไปด้วยความมั่นคงและก้าวขึ้นสู่เป็นผู้นำตลาดอันดับหนึ่งในอนาคต

(3) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ ฟู้ดส์ จำกัด มีโรงงานผลิต 1 โรง บนที่ดินประมาณ 15.2 ไร่
พื้นที่ของอาคารสำนักงาน โรงงานและคลังสินค้ารวมกันประมาณ 10,000 ตารางเมตร ตั้งอยู่เลขที่
225/10 หมู่ 1 นิคมอุตสาหกรรมเทพารักษ์ ตำบลบางเสาธง กิ่งอำเภอบางเสาธง
จังหวัดสมุทรปราการ

กำลังการผลิตและปริมาณการผลิต

ในปี 2545 บริษัทมีกำลังผลิต 10,334 ตัน ปริมาณการผลิต 5,205 ตัน
และการใช้กำลังการผลิตร้อยละ 50 ในปี 2545 บริษัทได้ทำการวิจัยและว่าจ้างบริษัท
กวางเจาหวันหวันฟู้ดส์ จำกัด ณ สาธารณรัฐประชาชนจีน ในฐานะหุ้นส่วนทางธุรกิจระยะยาว
ให้ผลิตข้าวอบกรอบ “โดโซะ” และนำเข้ามาจำหน่ายในประเทศ ควบคู่ไปกับสินค้าอื่น ๆ
ที่บริษัทผลิตเอง

วัตถุดิบที่ใช้ในการผลิต

ส่วนใหญ่เป็นผลผลิตจากเกษตร ซึ่งเป็นการนำผลผลิตทางเกษตรมาแปรรูปเพื่อเพิ่มมูลค่า
และเป็นการส่งเสริมอาชีพให้เกษตรกร โดยบริษัทมีการส่งเสริมการปลูกมันฝรั่งแบบครบ
วงจร โดยจัดหาหัวพันธุ์ ปุ๋ยและเคมี ให้เกษตรกรยืมและประกันราคารับซื้อคืน
วัตถุดิบภายในประเทศ
ได้แก่ มันเทศ มันฝรั่ง แป้งมันสำปะหลัง น้ำมันปาล์ม น้ำตาลทราย บรรจุภัณฑ์
วัตถุดิบจากต่างประเทศ
ได้แก่ แป้งสาลี เนย เครื่องปรุงรส

การใช้เทคโนโลยีในการผลิต

ปัจจุบันบริษัทได้รับใบรับรองการวิเคราะห์อันตรายและจุดวิกฤติที่ต้อง
ควบคุมในการผลิตอาหาร HACCP และใบรับรองระบบคุณภาพมาตรฐาน ISO 9001:2000 จาก
SGS และUKAS (United Kingdom Accreditation Services) กับ NAC (The National
Accreditation Council of Thailand)

(ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียออกมาจากกระบวนการผลิต
ซึ่งบริษัทได้มีการติดตั้งเครื่องบำบัดน้ำเสียให้ได้มาตรฐาน
ก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมเทพารักษ์

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

ทำการผลิตเพื่อจำหน่ายและรับจ้างผลิตสินค้าจำพวก สบู่ เครื่องสำอางและลูกอม

(2) การตลาดและภาวะการแข่งขัน

(ก) บริษัทเน้นการผลิตโดยยึดหลักคุณภาพ จะต้องตรงตามที่ตกลงกันไว้กับ
ลูกค้า โดยเฉพาะในเรื่องความสะอาด สุขอนามัยและเคร่งครัดตามกฎจีเอ็มพี และ ISO 9002
ด้านการตลาดของผลิตภัณฑ์สบู่นกแก้วและสบู่เลอเวียซึ่งเป็นตราของบริษัทเอง
เน้นในเรื่องคุณภาพและ
ภาพลักษณ์ที่ดี ราคาต่ำกว่าคู่แข่งในระดับคุณภาพเดียวกันร้อยละ 5-10 จุดเด่นคือเป็นสินค้าคุณภาพ
มาตรฐานในราคายุติธรรม เป็นสินค้าของคนไทย จุดด้อยคือมีภาพลักษณ์เป็นสินค้าในประเทศ ลักษณะ
ลูกค้าเป็นผู้ขายส่งหรือจ้างผลิต กลุ่มลูกค้าเป้าหมายในด้านค้าปลีก
เป็นกลุ่มผู้ซื้อระดับรายได้ค่อนข้างดี ปานกลางและทั่วไป แล้วแต่ชนิดของสินค้า
บริษัทจะขายสินค้าประเภทสบู่ ลูกอม เครื่องสำอาง บางส่วนผ่านบริษัท เบอร์ลี่ ยุคเกอร์ จำกัด
(มหาชน) ซึ่งเป็นผู้ถือหุ้นใหญ่ของบริษัท และบริษัท เบอร์ลี่ ยุคเกอร์
เซลล็อกซ์ จำกัด นอกจากนี้ยังรับจ้างผลิตตามคำสั่งของลูกค้า เช่น รับจ้างผลิตสบู่ เครื่องสำอาง
ลูกอม เป็นต้น สินค้าที่เป็นตราของบริษัทเองผ่านช่องทางการจำหน่ายดังนี้
ซูเปอร์มาร์เก็ตและดิสเคาท์สโตร์
ขนาดใหญ่ ร้อยละ 50 ร้านขายส่งขนาดใหญ่และปานกลาง ร้อยละ 40 ร้านค้าปลีกรายย่อย ร้อยละ
10
ผู้จัดจำหน่ายมี 2 ราย คือบริษัท เบอร์ลี่ ยุคเกอร์ จำกัด (มหาชน) และบริษัท เบอร์ลี่ ยุคเกอร์
เซลล็อกซ์ จำกัด หากสูญเสียลูกค้าดังกล่าวจะได้รับผลกระทบคือบริษัทต้องจัดจำหน่ายเอง

(ข) สภาพการแข่งขันภายในอุตสาหกรรม

เนื่องจากตลาดสบู่ในยุคปัจจุบันมีอัตราการขยายตัวค่อนข้างต่ำ
ถึงแม้ว่าสบู่จะเป็นสินค้าอุปโภคบริโภคที่จำเป็นในการดำรงชีวิตประจำวัน
แต่การแข่งขันทางการตลาดมีค่อนข้างสูง
คาดว่าปริมาณความต้องการภายในประเทศจะขยายตัวตามจำนวนประชากร
ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น เช่น
ขยายตลาดสบู่ไปสู่ประเทศเพื่อนบ้าน เช่น เมียนมาร์
มาเลเซีย สิงคโปร์ ส่วนตลาดด้านบริโภค เช่น ลูกอม ลูกกวาด
เป็นสินค้าหลักของบริษัทเช่นกันและเป็น
ที่รู้จักกันดีในกลุ่มผู้บริโภค

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 4 โรง สำหรับผลิตสบู่ เครื่องสำอาง ลูกอมและช็อกโกแลต ตั้งอยู่เลขที่
70 ซอยสุขาภิบาล 16 ตำบลบางหญ้าแพรก อำเภอพระประแดง จังหวัดสมุทรปราการ

กำลังการผลิตและปริมาณการผลิต

สำหรับปี 2545 ผลิตภัณฑ์สบู่ มี กำลังการผลิตเต็มที่ 15,000 ตัน ปริมาณการผลิตจริง 12,500 ตัน
การใช้กำลังการผลิตร้อยละ 83 ผลิตภัณฑ์เครื่องสำอางมีกำลังการผลิตเต็มที่ 5,000 ตัน
ปริมาณการผลิตจริง 2,500 ตัน การใช้กำลังการผลิตร้อยละ 50 ผลิตภัณฑ์กลีเซอรีน
(ผลิตภัณฑ์พลอยได้) กำลังการผลิตเต็มที่ 850 ตัน ปริมาณการผลิตจริง 800 ตัน
การใช้กำลังการผลิตร้อยละ 94 ผลิตภัณฑ์ลูกอม ลูกกวาดมีกำลังการผลิตเต็มที่ 5,000 ตัน
ปริมาณการผลิตจริง 3,500 ตัน การใช้กำลังการผลิตร้อยละ
7บริษัทมีโครงการในอนาคตคือเพิ่มประสิทธิภาพในการผลิต และพัฒนามาตรฐานการผลิตเพื่อเพิ่ม
ศักยภาพการแข่งขันได้ในภูมิภาคนี้ เนื่องจากมีการเริ่มเปิดการค้าเสรี (อาฟต้า)

วัตถุดิบที่ใช้ในการผลิต

บริษัทมีนโยบายที่จะจัดหาวัตถุดิบจากแหล่งภายในประเทศ วัตถุดิบที่ใช้ใน
การผลิตส่วนใหญ่มาจากแหล่งภายในประเทศ
และมีวัตถุดิบจำเป็นบางชนิดซึ่งหาซื้อไม่ได้ภายในประเทศหรือไม่ได้มาตรฐาน
ก็จะสั่งซื้อจากต่างประเทศ อาทิเช่น ซื้อจากประเทศฟิลิปปินส์ สิงคโปร์ อังกฤษและอเมริกา
วัตถุดิบซื้อในประเทศได้แก่ น้ำมันปาล์ม น้ำมันมะพร้าว น้ำตาลทราย กลูโคส เป็นต้น วัตถุดิบ
จำเป็นบางชนิดซึ่งหาซื้อไม่ได้ภายในประเทศหรือไม่ได้มาตรฐาน จะสั่งซื้อจากต่างประเทศ เช่น
ได้แก่
หัวน้ำมันหอม หัวเชื้อ ซูโกแซคและเคมีภัณฑ์ เป็นต้น สัดส่วนการซื้อภายในประเทศประมาณร้อยละ
85 ต่างประเทศประมาณร้อยละ 15

การใช้เทคโนโลยีในการผลิต

บริษัทไม่มีปัญหาในด้านเทคโนโลยีการผลิต
เนื่องจากมีประสบการณ์และการถ่ายทอดจากผู้ชำนาญการผลิตและการซื้อเทคโนโลยีจากต่างประเทศ
ความเพียงพอของเครื่องจักรและบุคลากร
การผลิตอาจมีเทคโนโลยีใหม่ที่มีประสิทธิภาพกว่าปัจจุบันแต่ต้องลงทุนมาก เครื่องจักรใน
การผลิตอาจปรับเปลี่ยนให้มีประสิทธิภาพและผลิตสินค้าที่มีคุณภาพดียิ่งขึ้น บริษัทมีสัญญาการให้ความ
ช่วยเหลือด้านเทคนิคจากผู้เชี่ยวชาญ สาระสำคัญคือให้คำปรึกษาแนะนำด้านสูตรและกรรมวิธีการผลิต
แนะนำฝึกสอบช่วยแก้ปัญหาเมื่อต้องการ โดยต้องจ่ายค่าให้ความช่วยเหลือด้านเทคโนโลยีร้อยละ
3-15 ของยอดขาย

(ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียที่เกิดขึ้นจากการผลิต
บริษัทได้มีการติดตั้งเครื่องบำบัดน้ำเสียและบ่อน้ำเสีย
เพื่อพักน้ำเสียไว้โดยใช้เชื้อแบคทีเรียเป็นตัวเร่งการย่อยสลาย
จากนั้นเมื่อน้ำสะอาดก็จะปล่อยลงสู่ท่อน้ำทิ้งต่อไป

(4) งานที่ยังไม่ได้ส่งมอบ (ไม่มี)

4. ฝ่ายโลจิสติกส์ของ เบอร์ลี่ ยุคเกอร์

(1) ลักษณะผลิตภัณฑ์หรือบริการ

เป็นผู้ให้บริการการบริหารคลังสินค้าอิสระ การจัดเก็บและการจัดส่งสินค้า
ทั่วประเทศ รวมทั้งการให้บริการการออกของผ่านพิธีการศุลกากรทั้งนำเข้าและส่งออกสินค้า ธุรกิจ
แบ่งเป็น 3 กลุ่มใหญ่ คือ บริการคลังสินค้ามีรายได้ร้อยละ 63 บริการจัดส่งสินค้าร้อยละ 30
และพิธีการศุลกากรร้อยละ 7 ธุรกิจหลักยังคงให้บริการกลุ่มบริษัทและจะขยายการบริการสู่บริษัทอื่น
ๆ นอกกลุ่มในปีต่อไป

(2) การตลาดและภาวะการแข่งขัน

(ก) เน้นกลยุทธในการเพิ่มคุณค่าธุรกิจ คุณภาพของการบริการและความพอใจของลูกค้า
ตลอดจนความสัมพันธ์กับลูกค้า และเพิ่มคุณค่าจากการนำเทคโนโลยีมาใช้ ลักษณะลูกค้า
ส่วนใหญ่ร้อยละ 95 เป็นบริษัทในเครือ ความเสี่ยงจึงขึ้นอยู่กับธุรกิจของบริษัทในกลุ่ม
กิจการจะได้รับผลกระทบหากมีการเปลี่ยนแปลงอย่างรุนแรงของธุรกิจและยอดจำหน่าย
กลุ่มลูกค้าเป้าหมายอื่นได้แก่
ลูกค้าขนาดกลางและขนาดย่อมซึ่งไม่ต้องการลงทุนด้านคลังสินค้าของตนเอง

(2) สภาพการแข่งขันภายในอุตสาหกรรม

การแข่งขันระดับบนและกลางไม่รุนแรงเท่าระดับล่าง
เพราะผู้ให้บริการระดับมืออาชีพที่มีคลังสินค้าใหญ่ที่ทันสมัยมีจำนวนจำกัด
จำนวนคู่แข่งขันโดยประมาณมี 10 ราย และ
กิจการอยู่ในระดับ 5 รายแรก

(3) การจัดหาผลิตภัณฑ์หรือบริการ

(ก) มีผู้เชี่ยวชาญด้านโลจิสติกส์จากต่างประเทศและผู้บริหารมืออาชีพ
ภายในประเทศ โครงการในอนาคตคือการร่วมพันธมิตรกับบริษัทคู่ค้าในอุตสาหกรรมเดียวกัน
เพื่อให้บริการลูกค้าทั่วไปได้กว้างขวางและครบวงจร เสมือนหนึ่งเป็นศูนย์กลางบริการโลจิสติกส์

(2) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิค

1.  บริษัท เบอร์ลี่ ยุคเกอร์ สเปเชียลตี้ส์ จำกัด

(1) ลักษณะผลิตภัณฑ์หรือบริการ

การตลาดและจัดจำหน่ายผลิตภัณฑ์ในธุรกิจหลัก 3 กลุ่ม คือ กลุ่มเคมี
อุตสาหกรรม กลุ่มเคมีพิเศษเฉพาะทาง และกลุ่มเคมีผสมอาหาร ผลิตภัณฑ์ทั้ง 3 กลุ่ม เช่น
เคมีอุตสาหกรรมและสารทำละลาย สารทำความเย็น สารเคลือบผิว สารเติมแต่ง เคมีผสมอาหาร
เครื่องสำอาง เภสัชภัณฑ์
เบเกอรี่ และวัตถุดิบเบเกอรี่ บริษัทนำเข้าสินค้าจากทวีปยุโรป อเมริกาและเอเซีย
และจัดจำหน่ายสินค้าที่เป็นตราเดิมของผู้ผลิต โดยเพิ่มบริการที่มีคุณค่า เช่น
การทำหีบห่อใหม่และการผสมเคมีภัณฑ์ เป็นต้น

(2) การตลาดและภาวะการแข่งขัน

(ก) ธุรกิจของบริษัทในปีที่ผ่านมาอยู่ในภาวะชะลอตัว นอกจากผลิตภัณฑ์ต่าง ๆ
ที่บริษัทเป็นตัวแทนจำหน่ายส่วนใหญ่ได้รับผลกระทบจากภาวะเศรษฐกิจถดถอย
ยังมีคู่แข่งจากในประเทศและระหว่างประเทศอีกด้วย ลูกค้าหลักร้อยละ 95 เป็นกลุ่มอุตสาหกรรม
ส่วนที่เหลืออีกร้อยละ 5 เป็นการขายปลีก
การจัดเก็บสินค้าและบริการส่งสินค้าให้แก่ลูกค้าดำเนินการโดยฝ่ายโลจิสติกส์ของบริษัท เบอร์ลี่
ยุคเกอร์ จำกัด (มหาชน) นอกจากนี้บริษัทยังมีสถานที่จัดเตรียมไว้เฉพาะสำหรับบรรจุ
สารทำความเย็นที่เป็นมิตรกับสิ่งแวดล้อม ตั้งอยู่ ณ คลังสินค้าและศูนย์กระจายสินค้าของบริษัท
เบอร์ลี่
ยุคเกอร์ จำกัด (มหาชน)
สารทำความเย็นที่นำเข้าจากต่างประเทศถูกบรรจุในถังซึ่งได้รับการรับรองตามมาตรฐาน ISO
ถังละ 1 ตัน และนำมาบรรจุย่อยในถังขนาดเล็กอีกครั้งหนึ่ง บริษัทมีลูกค้ามากกว่า 2,000 ราย
ไม่มีรายใดมียอดขายเกินกว่าร้อยละ 5

(2) สภาพการแข่งขันภายในอุตสาหกรรม

บริษัทเป็นผู้นำเข้าผลิตภัณฑ์เคมีและผลิตภัณฑ์ในกลุ่มเดียวกันเป็นอันดับ 3 ของประเทศไทย
ทำให้บริษัทเป็นผู้จัดจำหน่ายที่มีผลิตภัณฑ์จำนวนมากจากบริษัทข้ามชาติ
ซึ่งส่วนหนึ่งได้ประกอบธุรกิจร่วมกันเป็นเวลาหลายปีแล้ว
ราคาของสินค้าอิงจากราคาตลาดโลกเป็นส่วนใหญ่ แต่ก็ยังมีการแข่งขันด้านราคาอย่างรุนแรง
เคมีภัณฑ์ผสมอาหารส่วนใหญ่ได้รับการรับรองจากองค์การอาหารและยา ที่บริษัทได้จดทะเบียนไว้แล้ว
จึงทำให้สินค้าเป็นที่น่าเชื่อถือและนิยมกันทั่วไป

(3) การจัดหาผลิตภัณฑ์หรือบริการ

(ก) ผลิตภัณฑ์ที่นำเข้าทั้งหมดเป็นตราของเจ้าของสินค้าจากทวีปยุโรป สหรัฐอเมริกาและเอเซีย
ฝ่ายวัตถุดิบเบเกอรี่ ได้เน้นการพัฒนาธุรกิจเป็นหลัก
มีห้องปฏิบัติการตลอดจนเครื่องมือเครื่องใช้สมบูรณ์แบบสำหรับการพัฒนาสินค้าใหม่ ๆ

(2) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)